Madiba weer in hospitaalNelson Mandela. Foto: GCIS Voormalige president Nelson Mandela is Woensdagaand weer in ŉ hospitaal opgeneem. Die presidensie het Donderdag bekendgemaak hy is net voor middernag in ŉ hospitaal opgeneem met ŉ longinfeksie. “Dokters behandel hom en maak seker dat hy die beste moontlike mediese sorg kry en gemaklik is,” het Mac Maharaj, die presidensie se woordvoerder, gesê. Maharaj het versoek dat Madiba se privaatheid respekteer word. President Jacob Zuma het Madiba ŉ spoedige herstel toegewens.